Alfredo Di Stéfano

**Alfredo Stefano Di Stéfano Laulhé**  (1926-yil 4-iyul – 2014-yil 7-iyul) Argentinada tugʻilgan. Professional futbolchi va murabbiy boʻlib, hujumchi sifatida yorqin oʻyin koʻrsatgan, barcha davrlarning eng buyuk futbolchilaridan biri hisoblanadi. „**Saeta rubia**“ („Sariq oʻq“) laqabi bilan u "Real Madrid" da koʻplab yutuqlar yutgan, u klubning 1950-yillardag Yevropa kubogi va La Ligadagi hukmronligida muhim rol oʻynagan. Fransisko Gento va Xose Mariya Zarraga bilan birga u beshta finalning har birida gol urgan beshta gʻalabaning barchasida ishtirok etgan. Di Stefano Madridga koʻchib oʻtgandan keyin asosan Ispaniya terma jamoasida futbol oʻynagan, ammo Argentina va Kolumbiya terma jamoalarida ham oʻynagan.

Di Stefano oʻzining professional faoliyatini 1943-yilda Argentinaning „River Pleyt“ klubida 17-yoshida boshlagan. 1946-yilgi mavsumda u „Atletiko Huracan“ klubiga ijaraga berildi, ammo 1947-yilda „River“ga qaytdi. 1949-yilda Argentinadagi futbolchilarning ish tashlashi tufayli Di Stefano Kolumbiya chempionatining Bogotaning " Millonarios " jamoasiga yoʻl oladi. U Argentina va Kolumbiyadagi faoliyatining dastlabki 12 yilida oltita chempionlikni qoʻlga kiritdi. Real Madrid bilan shartnoma imzolaganidan soʻng u barcha davrlarning eng muvaffaqiyatli jamoalaridan birining ajralmas qismi boʻldi. Di Stefano „Real“ safida maydonga tushib 282 oʻyinda 216 ta gol urdi (**oʻsha paytdagi klub rekordi**, keyinchalik Raul va Krishtianu Ronaldudan oʻzib ketgan), klubda u Ferens Pushkash bilan muvaffaqiyatli juftlik sifatida ajoyib oʻyinlar koʻrsatdi. Di Stefanoning 58 oʻyinda 49 ta gol urib evrokuboklar tarixidagi eng yuqori koʻrsatkich boʻldi. Oradan ancha yillar oʻtib 2005-yil „Real Madrid“ futbolchisi Raul ushbu rekordni ortda qoldirdi. Di Stefano 1956-1960 yillar oraligʻida „Real Madrid“ safida ketma-ket beshta evrokubok finallarida gol urgan boʻlib, shu jumladan oxirgisida xet-trik . Di Stefanoning klubdagi faoliyatining eng yorqin voqea 1960-yilda Hampden Parkda boʻlib oʻtgan Yevropa kubogi finalida Frankfurtning „Ayntraxt“ ustidan 7:3 hisobidagi gʻalabasi boʻlgan, ushbu oʻyini koʻpchilik muhlislar bevosita kuzatib borib Evrokubog finallaridagi eng yorqin deb esda saqlab qolishgan. U 1964-yilda " Espanyol "ga koʻchib oʻtdi va u yerda 40 yoshga chiqqunga qadar oʻynadi.

## Real Madriddagi faoliyati
Di Stefano 11 yil davomida „Real Madrid“ safida toʻp surdi va shu yillar oraligʻida 8 marta Ispaniya chempioni, 1 marta Ispaniya kubogi, 2 marta Lotin kubogi, 5 marta ketma-ket Chempionlar kubogi (barcha finallarda urgan), 1 marta Qitʼalararo kubok, bir nechta shaxsiy unvonlar, shu jumladan 5 marta liga toʻpurari boʻldi. U 510 ta oʻyinda 418 ta gol urdi, shundan 396 ta rasmiy oʻyinda, 308 ta gol (Chempionlar kubogidagi 59 ta oʻyinda 49 ta gol) klub tarixidagi eng yaxshi toʻpurarga aylandi, bir necha oʻn yillar oʻtib, Raul bu rekorddan oʻtib ketdi va soʻng Krishtianu Ronaldu tomonidan bu rekord qayt etildi.

## Oʻyin uslubi
Juda kuchli oʻyinchi sifatida qaralgan. Di Stefano kuchli, tezkor, mohir va sermahsul gol muallifi boʻlib, ajoyib chidamlilik, taktik jihatdan koʻp qirrali, kreativ va koʻrish qobiliyatiga ega, maydonning deyarli istalgan joyida oʻynay olagan.

## Shaxsiy hayoti
Di Stefano 1950-yilda Sara Freitesga uylandi; ularning olti farzandi bor edi: Alfredo, Ignasio, Sofiya, Silvana, Xelena va Nanetta. Sara 2005-yilda vafot etdi  2013 yilda Di Stefanoning farzandlari undan 50 yosh kichik boʻlgan Kosta-Rikalik kotibi Jina Gonsales bilan rejalashtirilgan nikoh toʻyining oldini olish uchun uni va uning mol-mulkini vasiylikka olishdi.

## Murabbiylik faoliyati
**Boka Xuniors**

* Primera divizioni: 1969-yil
* Argentina kubogi: 1969-yil

**River Pleyt**

* Torneo Nacional: 1981-yil

**Valensiya**

* La Liga: 1970-71
* Yevropa kubogi gʻoliblari kubogi: 1979-80
* Segunda divizioni: 1986-87

**Real Madrid**

* Ispaniya Superkubogi : 1990-yil

### Rekordlari

* Yevropa kubogi finallarida eng koʻp gol urgan futbolchi: beshta 
* Ketma-ket yevrokuboklarning eng koʻp finalida gol urgan: beshta
* Evrokuboklar finallarida urilgan eng koʻp gol: 7ta (Ferents Pushkash bilan birga)
* Super Oltin toʻpga sazovor boʻlgan yagona futbolchi 

## Havolalar

* Alfredo Di Stefano „ Real Madrid“ da (in English and Spanish)
* Alfredo Di Stéfano
* UEFA.com saytida Di Stefanoning eng yuqori beshligi
* Di Stefanoning oltin xotiralari UEFA.com
* Madrid klubi Di Stefanoga salom yoʻlladi UEFA.com
* Sportec.es saytidan Ispaniya terma jamoasi statistikasi
* RSSSF tomonidan xalqaro chiqishlar tafsilotlari
* Yevropa chempionlar kubogi/UEFA Chempionlar ligasida gʻolib chiqqan jamoalar
* Yevropa chempionlar kubogi/UEFA Chempionlar ligasida gʻolib chiqqan jamoalar

## Manbalar

## Havolalar

* Alfredo Di Stéfano Real Madrid saytida
* 
* Di Stéfanoʻs high five UEFA.com
* Di Stéfanoʻs golden memories UEFA.com
* Madrid salute Di Stéfano UEFA.com
* Sportec.es saytida Ispaniya milliy terma jamoasining statistikasi
* RSSSF tomonidan xalqaro oʻyinlar haqida batafsil maʼlumot
* Yevropa Chempionlar Kubogi/UEFA Chempionlar Ligasining gʻolib jamoalari tarkibi
* Yevropa Chempionlar Kubogi/UEFA Chempionlar Ligasining gʻolib jamoalari tarkiblari